Държавен вестник, бр. 107, 2007 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  107
Чл. 17. (1) Експертният съвет взема реше-
ния с обикновено мнозинство.
(2) Председателят участва в заседанията без
право на глас.
(3) При необходимост експертният съвет
може да взема решенията си неприсъствено чрез
протокол, подписан от всичките му членове.
Чл. 18. За всяко заседание се води протокол,
който се подписва от председателя и секретаря.
Копие от протокола се предоставя в срок 5 ра-
ботни дни от провеждането на заседанието на
всеки член на съвета. Протоколите се съхраня-
ват при секретаря на експертния съвет.
Чл. 19. (1) За своята работа членовете на
експертния съвет получават възнаграждение,
определено със заповед на министъра на здра-
веопазването.
(2) Членовете на експертния съвет, които не
живеят в столицата, получават командировъч-
ни пари за сметка на Министерството на здра-
веопазването.
Чл. 20. Министерството на здравеопазване-
то осигурява материално-технически дейност-
та на експертния съвет.
Заключителна разпоредба
Параграф единствен. Правилникът се из-
дава на основание чл. 36а, ал. 5 от Закона за
храните.
Министър: Р. Гайдарски
65716
МИНИСТЕРСТВО
НА ОТБРАНАТА
НАРЕДБА № 14
от 30 ноември 2007 г.
за условията и реда за сертифициране на ле-
тателната годност на военните въздухопла-
вателни средства
Раздел I
Общи положения
Чл. 1. (1) С тази наредба се определят кате-
гориите военни въздухоплавателни средства,
изискванията за разработване, въвеждане и ак-
туализиране на нормите за летателна годност
на военните ВС и условията и редът за сертифи-
циране на летателната годност на военните въз-
духоплавателни средства (ВС) в Република
България.
(2) Изискванията по наредбата не се при-
лагат за ВС, по-тежки от въздуха, чиято мак-
симално разрешена излетна маса не преви-
шава 200 кг.
Чл. 2. (1) Военните ВС, вписани в Регистъра
на държавните въздухоплавателни средства на
Република България, изпълняват полети, ако
притежават валиден сертификат за летателна
годност, издаден по реда на тази наредба.
(2) Изискването по ал. 1 не се отнася за
военно ВС, извършващо изпитателен или кон-
тролен полет с цел издаване на сертификат за
летателна годност или продължаване срока
на валидността му, както и за метеорологи-
чен пилотируем балон (използван изключи-
телно за метеорологични цели), безпилотен
свободен балон без товар, привързан балон и
хвърчило.
Чл. 3. Сертификатите за летателна годност
на военните ВС, вписани в Регистъра на дър-
жавните ВС на Република България, се издават
от Инспекцията по авиационна безопасност и
летателна годност на военните въздухоплава-
телни средства към министъра на отбраната
(инспекцията).
Чл. 4. Сертификатът за летателна годност
на транспортните и учебно-тренировъчните
военни ВС се съхранява на борда им, когато са
в полет. За всички останали военни ВС серти-
фикатът за летателна годност се съхранява към
индивидуалната пономерна документация.
Чл. 5. Промени или записи в сертификатите
за типа и в сертификатите за летателна годност
се правят само от инспекцията.
Раздел II
Категории на военните въздухоплавателни
средства
Чл. 6. Според своето предназначение и из-
пълняваните задачи военните ВС се класифи-
цират в следните категории:
1. бойни;
2. учебно-бойни;
3. транспортни;
4. учебно-тренировъчни;
5. специални.
Чл. 7. Категорията на военните ВС се впис-
ва в сертификата за летателна годност.
Чл. 8. При промяна в предназначението на
дадено военно ВС или даване на разрешение за
категория “специални” съответното авиацион-
но формирование връща съществуващия сер-
тификат в инспекцията за анулиране и подава
заявка за промяна на категорията му и издава-
не на нов сертификат за летателна годност по
реда на тази наредба.
Раздел III
Норми за летателна годност
Чл. 9. (1) Министърът на отбраната по пред-
ложение на директора на инспекцията опреде-
ля нормите за летателна годност на отделните
категории и видове военни ВС. Нормите за ле-
тателна годност са задължителни за всички
военни ВС, вписани в Регистъра на държавните
ВС на Република България.
(2) Съответствието с нормите за летателна
годност се включва като изискване при подго-
товката и изпълнението на проекти за придо-
биване или модернизация на военно ВС.